《和家兄敬怀秋日閒居 其五》
清代·万光泰

露晞岸草黄，霜落林叶赤。连畦种污莱，各有卤莽获。

篝车陌头载，墉栉屋后积。南山落豆萁，伏腊缶自击。

吾生寡筋力，幸辨菽与麦。《伐檀》感风诗，素食徒挟筴。

匡衡世农夫，扬雄岂仕籍。驱雀彼何为，今人不如昔。

作者简介：万光泰（1712-1750）字循初，一字柘坡，浙江秀水人，乾隆元年（1736）举人，举博学鸿词。著有《柘坡居士集》《遂初堂类音辨》《汉音存正》等。